Saint-Tropez

Saint-Tropez (jen france, okcitane Sant Tropetz) estas urba komunumo de Francio. Ĝi situas en la departemento Var, en la regiono Provenco-Alpoj-Bordo Lazura (france Provence-Alpes-Côte d'Azur, prononcata pʁɔ.vɑ̃s alp kot da.zyʁ, okcitane Provença-Aups-Còsta d'Azur). Fine de 2023 en la komunumo vivis 3 582 loĝantoj. La havenurbo situas borde de la Mediteranea Maro, pli precize en regiono nomata Bordo Lazura aŭ franca Riviero. La urbo, famigita pro siaj konataj kaj riĉaj gastoj, estas ofte nomata Marbella de Francio. Temas pri signifa apudmara somerrestadejo. La haveno estas unu el la plej belaj lokoj de Francio. Ĉi tie oni ankaŭ filmis ses konatajn filmojn Ĝendarmo el Saint-Tropez, Ĝendarmo en Novjorko, Ĝendarmo geedziĝas, Ĝendarmo en emeriteco, Ĝendarmo kaj eksterteranoj kaj Ĝendarmo kaj ĝendarminoj. En tiuj ĉi filmoj rolis Louis de Funes, Michel Galabru kaj multaj aliaj konataj francaj aktoroj. Personecoj de la urbo Marie Bonaparte (1882 - 1962), verkistino kaj psikoanalikistino Louis Durey (1888 - 1979), komponisto Jean-Pierre Aumont (1911 - 2001), aktoro Gérard Oury (1919-2006), reĝisoro, scenaristo kaj aktoro Ronald David Laing (1927 - 1989), skota psikiatro Brigitte Bardot (* 1934), aktorino, kantistino kaj batalistino por rajtoj de bestoj Jean Courtin (* 1934), arkeologo Emmanuelle Béart (* 1963), aktorino Endre Balázs, hungardevena usonana biokemiisto Eksteraj ligiloj Turisma kancelario en Saint-Tropez Arkivigite je 2010-02-25 per la retarkivo Wayback Machine